**Domaháza Község Önkormányzata Képviselő-testületének**

**5/2021. (III.25.) önkormányzati rendelete**

**a települési támogatásról és az egyéb szociális ellátásokról szóló
2/2015. (II. 13.) önkormányzati rendelet módosításáról**

Domaháza Község Önkormányzata Képviselő-testületének feladat- és hatáskörében Domaháza Község Önkormányzatának Polgármestere a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b. pontjában 26. §-ban, 32. § (3) bekezdésében 45. § (1) bekezdésében, 48. § (4) bekezdésében, 92. § (1)-(2) bekezdésében, a 132.§ (4) bekezdés g) pontjában és a 134/E. § -ban, kapott felhatalmazás alapján az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXXIX. törvény 13. § (1) bekezdés 8. pontjában meghatározott feladatkörébeneljárva a következőket rendeli el:

1. **§**

**A** települési támogatásról és az egyéb szociális ellátásokról szóló 2/2015. (II. 13.) önkormányzati rendelet (a továbbiakban: R.) 4. § (6) bekezdése helyébe a következő rendelkezés lép:

*„4. § (6) A jövedelem számításánál irányadó időszak, az igazolás módja, valamint a jövedelem számítása tekintetében az Szt. 10. §-ában foglaltak szerint kell eljárni.”*

1. **§**

**A** R. 9/C. § helyébe a következő rendelkezés lép:

*„9/C. §*

*Karácsonyhoz kapcsolódó támogatás*

*(1) Karácsonyhoz kapcsolódó támogatásban részesül a településen állandó lakóhellyel rendelkező és a településen működő oktatási intézményben óvodai nevelésben részesülő vagy általános iskolai tanulmányokat folytató alsó tagozatos gyermek törvényes képviselője mikuláscsomag és szaloncukor formájában, akinek háztartásában az egy főre jutó havi jövedelem nem éri el az öregségi nyugdíj mindenkori legkisebb összegének hússzorosát.*

*(2) A mikuláscsomag értéke gyermekenként legfeljebb 1.500,- Ft/év.*

*(3) A szaloncukor értéke intézményenként legfeljebb 15.000,- Ft/év.*

*(4) Karácsonyhoz kapcsolódó támogatásban részesül a településen állandó lakóhellyel rendelkező 65. életévét betöltött személy, akinek a háztartásában az egy főre jutó havi jövedelem nem éri el az öregségi nyugdíj mindenkori legkisebb összegének hússzorosát.*

*(5) A (4) bekezdés szerinti támogatás mértéke:*

*a) 65. életévét betöltött személy esetén: 40.000,- Ft/év.*

*b) 70. életévét betöltött személy esetén 60.000.-Ft/ év.*

*c) 80. életévét betöltött személy esetén 80.000.-Ft/ év.*

*(6) Az (1) és (4) bekezdésben meghatározott jövedelmi viszonyt a támogatás jogosultja írásbeli nyilatkozatával igazolja.”*

1. **§**

Hatályát veszti a R. 9/F. §-a.

**4. §**

Ez a rendelet a kihirdetését követő napon lép hatályba, és a hatályba lépését követő napon hatályát veszti.

 Elek István dr. Sallai Attila

 polgármester jegyző

A rendelet kihirdetésre került 2021. március 25. napján.

dr. Sallai Attila

 jegyző